Arly nasjonalpark

Arly nasjonalpark er en nasjonalpark sørøst i Burkina Faso i Vest-Afrika. Den grenser i sør til Pendjari nasjonalpark i Benin og i vest til Singou naturreservat. Sammen med Pendjari, W nasjonalpark i Benin, Niger og Burkina Faso og flere andre verneområder utgjør den en klynge verneområder kalt W-Arly-Pendjari, som ble en del av UNESCOs verdensarvprogram i 2017.

Parken omfatter 760 kvadratkilometer med et bredt spekter av habitater, fra galleriskogene ved elvene Arly og Pendjari til savanne og sandsteinsåsene i Gobnangoufjellene. Her finnes rundt 200 elefanter, 200 flodhester og 100 løver, i tillegg til bøffel, bavianer, aper, vortesvin, villsvin og forskjellige antiloper. K. Manson and J. Knight. 2006. Burkina Faso, p. 196, Bradt Travel Guides, The Globe Pequot PressUNEP Protected areas  Tidligere fantes det også afrikansk villhund her, men de regnes som utryddet.C. Michael Hogan. 2009. Painted Hunting Dog: Lycaon pictus, GlobalTwitcher.com, ed. N. Stromberg

 Referanser 

Kategori:Nasjonalparker i Burkina Faso
Kategori:Verdensarven i Burkina Faso